Δημήτρης Παπαντωνίου

Ο Δημήτρης Παπαντωνίου ήταν Έλληνας δικαστικός.

 Βιογραφικά στοιχεία 

Το 1963 υπηρετούσε ως εισαγγελέας ΠλημμελειοδικώνΕπιστολή Γιαννόπουλου, από την εφημερίδα "Το Βήμα" στην Θεσσαλονίκη. Το ίδιο έτος μαζί με τον ανακριτή Χρήστο Σαρτζετάκη ανέλαβε την υπόθεση Λαμπράκη χωρίς να υποκύψουν στις πιέσεις του τότε εισαγγελέα του Αρείου Πάγου, Κωνσταντίνου Κόλλια, να κλείσει γρήγορα και χωρίς έρευνα η υπόθεση. Αντικαταστάθηκε όμως πριν την τελική έκβαση της υπόθεσης. Το 1968 μαζί με άλλους 29 δικαστές αποπέμφθηκεΕπιστολή Κόκκινου, από την εφημερίδα "Το Βήμα" από το δικαστικό σώμα με ειδικό νόμο της Χούντας των Συνταγματαρχών.

Ο Δημήτρης Παπαντωνίου ήταν επίσης εξαίρετος σκακιστής. Υπήρξε ο νικητής του πρώτου πρωταθλήματος σκακιού στην Ελλάδα το 1934 (άτυπο πρωτάθλημα, πριν την ίδρυση της Ε.Σ.Ο.)Κ. Χατζιώτης, Το σκάκι στην Ελλάδα, α' τόμος, "Σκύφος" Εκδοτική ΕΠΕ, Αθήνα 1984. Φημισμένη είναι η πατρίδα του με τον Μ. Κουτίλιν η οποία δημοσιεύτηκε στην ανθολογία Prix de Beauté aux Échecs του F. Le Lionnais, εκδόσεις Payot, Παρίσι 1951.

Ήταν παντρεμένος και είχε αποκτήσει μια κόρη, δικηγόρο στο επάγγελμα.

Πηγές

Κατηγορία:Έλληνες δικαστικοί